Augusto Paolo Lojudice

Augusto Paolo Lojudice (født 1. juli 1964 i Roma i Italia) er en italiensk katolsk prelat og erkebiskop av Siena-Colle di Val d'Elsa-Montalcino.


== Liv og virke ==


=== Prest ===
Augusto Paolo Lojudice gikk på Det pavelige gregorianske universitet i Roma fra 1983 til 1988 og ble ordinert av kardinal Ugo Poletti til prest den 6. mai 1989 for bispedømmet Roma. Han virket i forskjellige menigheter i Roma; de var i røffere bydeler med fattigere innbyggere og høyere kriminalitet. Han var kapellan i Santa Maria del Buon Consiglio i tre år, og i San Vigilio fra 1992 til 1997. Han var sogneprest for Santa Maria Madre del Redentore fra 2005 til 2013. Han ble i 2005 også spiritual for det romerske pavelige seminar.
Da han utviklet sin egen erfaring med migranters levekår fra og med 2006, tok han med seg seminarister til deres leirer, som ble administrert av bystyret. Deretter ledet han undersøkelser som avslørte misbruk av midler ment å forbedre levekårene i leirene.  Han avviste senere merkelappen «gateprest» (prete di strada): «Det handler om å være prest og det er nok. Etiketter er bortkastet tid. Det er ikke slik at det er alternativer å velge. Evangeliet er det eneste alternativet. Da har hver av oss sitt eget karakter og følsomhet. Men alt tilhører evangeliet.»


=== Hjelpebiskop i Roma ===
Den 6. mars 2015 utnevnte pave Frans ham til titulærbiskop av Alba Maritima og utnevnte ham til hjelpebiskop i Roma. Han ble bispeviet den 23. mai 2015 i Lateranbasilikaen av kardinalvikar Agostino Vallini. Medkonsekratorer var biskopen av Civita Castellana, Romano Rossi, og emeritert hjelpebiskop i Roma, Paolo Schiavon.
Han fikk ansvaret for Romas sørlige del og dens periferi, og for Ostia ved kysten.


=== Erkebiskop av Siena ===
Pave Frans utnevnte ham til erkebiskop av Siena-Colle di Val d'Elsa-Montalcino den 6. mai 2019. Innsettelsen fant sted den 16. juni samme år.
Innen Den italienske katolske bispekonferanse var han sekretær for kommisjonen for migrasjon. Han tok da avstand fra anti-immigrant-sentimenter fremmet av «visse gjengledere» og hevdet at «romere flest har en fundamental medfølende holdning, og lar seg ikke lett påvirke».


=== Kardinal ===
I konsistoriet den 28. november 2020 kreerte pave Frans ham som kardinalprest med tittelkirken Santa Maria del Buon Consiglio. Den 16. desember 2020 utnevnte pave Frans ham også til medlem av Bispekongregasjonen.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1873
Kardinal Giovanni Simeoni (1816-1892) *1875
Kardinal Vincenzo Vannutelli (1836-1930) *1880
Kardinal Giovanni Battista Nasalli Rocca di Corneliano (1872-1952) *1907
Erkebiskop Marcello Mimmi (1882-1961) *1930
Erkebiskop Giacomo Palombella (1898-1977) *1946
Kardinal Michele Giordano (1930-2010) *1972
Kardinal Agostino Vallini (1940- ) * 1989
Kardinal  Augusto Paolo Lojudice (1964- ) * 2015


== Referanser ==